Hønefoss Ballklubb

Hønefoss Ballklubb er en fotballklubb fra Hønefoss i Ringerike kommune i Buskerud, som spiller sine hjemmekamper på AKA Arena. Klubben ble stiftet 4. februar 1895, som gjør den til en av de eldste norske fotballklubbene. Herrelaget spiller i 2. divisjon, og kvinnelaget i Toppserien

Klubbens herrelag spilte i Tippeligaen 2010, men rykket ned til 1. divisjon etter å ha tapt kvalifiseringsspill mot Fredrikstad. 2010 var første gang de spilte på øverste nivå. I 2011 endte de opp som seriemestere i 1. divisjon og ble dermed klare for Tippeligaen 2012, og de spilte også i Tippeligaen 2013. De spilte i 1. divisjon i 2014, og 5. juni 2014 overtok Rune Skarsfjord som hovedtrener. De spilte i 1. divisjon også i 2015, men rykket ned til 2. divisjon i 2016, og René Skovdahl overtok som hovedtrener. I august 2016 overtok Frode Lafton som hovedtrener.Ringerikes blad - René Skovdahl gir seg, Frode Lafton blir hovedtrener, besøkt 14. august 2017. I september 2018 overtok Tor Thodesen som hovedtrener ut sesongen, men i november 2018 overtok Luke Torjussen stillingen som hovedtrener for herrelaget.Ringblad.no - Han er HBKs nye hovedtrener, besøkt 22. august 2021. De endte på fjerdeplass i 3. divisjon avdeling 6 i 2019, og fikk samme plassering i 3. divisjon avdeling 2 i 2021.

HBKs kvinnelag vant sin avdeling i 2. divisjon fotball for kvinner 2018, og rykket opp til 1. divisjon fotball for kvinner 2019 med Jan Gundro Thorstensen som hovedtrener, der de kom på andreplass i 2019 og fjerdeplass i 2020. Martin Klemetsrud Lindmark overtok kvinnelaget etter 2020-sesongen, og laget kom på femteplass i 1. divisjon i 2021, ble seriemester med opprykk til Toppserien i 2024.

 Tabeller 
 2. divisjon 2026 

 Toppserien 2026 

 Historie 
Klubben er en sammenslåing av flere gamle fotball- og idrettsklubber:

IF Liv som ble stiftet 4. februar 1895.
Fossekallen IF, som fikk sitt navn 28. mars 1909 etter at Skiklubben Halden (stiftet 15. april 1908) skiftet navn. 
Fossekallen ble i 1940 slått sammen med Hønefoss AIL.
I 1987 ble klubbene IF Liv og Fossekallen slått sammen til Liv/Fossekallen. 
Klubben fikk i 1997 navnet L/F Hønefoss, og i 2002 ble navnet igjen endret til nåværende Hønefoss BK. 

I 1998 rykket L/F Hønefoss opp i 1. divisjon. Publikumsrekorden i Hønefoss Idrettspark er 3773, og ble satt 22. august 2005 i en cupkamp mot Hamarkameratene.

Hønefoss Ballklubb har i dag to supporterklubber, og en ultras-gruppering. Supporterklubbene heter Fosseberget,- som er klubbens største, og 1895. Ultras-grupperingen heter Hønefoss Elite.

18. juli 2007 ble det besluttet å bygge nytt stadion; dette stod ferdig i 2009. Det er sertifisert for 3500 plasser, men siden området kun er regulert for 3000, må HBK søke kommunen om dispensasjon dersom antall tilskuere blir over 3000.Hønefoss BK - 3000 er passert

I januar 2008 ble Ole Bjørn Sundgot ansatt som ny hovedtrener for klubben. I sin andre sesong med Sundgot som trener greide HBK andreplass i 1. divisjon, og sikret med det opprykk til eliteserien.

Hønefoss fikk en tøff start i sin første sesong i eliteserien. De tapte de første seks kampene, noe som resulterte i at Sundgot ble fristilt fra jobben som hovedtrener 18. april 2010.Ringerikes blad – Nå er Sundgot ferdig i HBK Tom Gulbrandsen overtok midlertidig som hovedtrener, og 21. april vant HBK sin første kamp i eliteserien, med 1-0 borte mot Stabæk.Ringerikes blad – HBK til himmels 2010-sesongen endte med 14.-plass og kvalifiseringsspill om videre plass i Tippeligaen. I kvalifiseringen slo de Ranheim i semifinalen, men tapte for Fredrikstad, og rykket dermed ned til Adeccoligaen.

Sesongen 2011 vant de Adeccoligaen, ett poeng foran Sandnes Ulf, og rykket direkte opp til Tippeligaen. Remond Mendy ble lagets toppscorer, med 14 mål.Nettavisen – - Jeg føler meg ikke alene, besøkt 4. april 2012. Lagets andre sesong i Tippeligaen startet mye bedre enn i 2010, og etter fem kamper hadde de to seire og tre uavgjort, og lå på femteplass på tabellen. Ut over i sesongen gikk det ikke like bra, og de fikk ingen seire på de 13 siste kampene. De endte til slutt på 13.-plass med 33 poeng, og beholdt med det plassen i Tippeligaen.

2013-sesongen i Tippeligaen endte med 16. og sisteplass på tabellen og direkte nedrykk til 1. divisjon i 2014-sesongen, etter at de endte opp med 29 poeng. I november 2013 ble det klart at Leif Gunnar Smerud slutter som hovedtrener, og at hans 3-årige kontrakt ikke ble forlenget.Ringerikes Blad - Smerud ferdig i Hønefoss, besøkt 21. desember 2013. I desember ble Roar Johansen utnevnt til ny hovedtrener for 2014-sesongen.Ringerikes Blad - Han blir ny HBK-trener, besøkt 21. desember 2013.

De mistet flere spillere i forkant av 2014-sesongen, bl.a. Helge Haugen, Steve Clark, Riku Riski, Mikkel Vendelbo, Alexander Mathisen og Kevin Larsen.DT.no - Tromsø-treneren tror på Mjøndalen, besøkt 1. mai 2014. Nye spillere i troppen ble bl.a. Roope Riski, Øyvind Hoås, Morten Hæstad, Kevin Beugre og Henrik Kildentoft. Sesongen startet ikke så bra, med fire poeng på de første syv kampene, og 14.-plass på tabellen. Den 5. juni 2014 ble det kjent at hovedtrener Roar Johansen og assistenttrener Luis Berkemeier Pimenta sluttet, og at Rune Skarsfjord overtar som hovedtrener med Frode Lafton som assistenttrener.Ringerikes blad - Skarsfjord og Lafton skal trene HBK, besøkt 6. juni 2014. Trenerskiftet hadde positiv effekt på resultatene; på de første syv kampene etter skiftet vant HBK fem av kampene.Ringerikes blad - Ingen tar flere poeng, besøkt 14. august 2014. Sesongen ble preget av kampen for å beholde plassen i 1. divisjon, og denne plassen ble sikret med seier i sesongens siste kamp, med 1-0 hjemme mot Alta IF.Ringerikes blad - – Utrolig stolt av gutta, besøkt 2. november 2014. 40 poeng holdt til 11.-plass på tabellen. Rune Skarsfjord signerte i november 2014 en avtale som hovedtrener ut 2016/17-sesongen.Ringerikes blad - Skarsfjord fortsetter - uavklart for Lafton, besøkt 18. november 2014.

Også 2015-sesongen startet dårlig for HBK, og etter 7 kamper hadde de 3 poeng, etter én seier hjemme mot Fredrikstad, og etter halvspilt serie lå de nest sist med 12 poeng på 15 kamper. Etter endt sesong lå de sist på tabellen, med 28 poeng, og rykket ned til 2. divisjon i 2016. Rune Skarsfjord trakk seg som hovedtrener etter 2015-sesongen, og René Skovdahl overtok som ny hovedtrener, med Frode Lafton som hjelpetrener. De endte på 3.-plass i 2.-divisjon i 2016, og spiller dermed også i 2. divisjon i 2017.

2017-sesongen i 2.-divisjon startet dårlig, og etter 11 kamper lå de nederst på tabellen, med kun én seier, sju poeng.Norges Fotballforbund - PostNord-ligaen avd 2 2017 - Tabell, besøkt 27. juni 2017. De endte opp med ni seire og til sammen 32 poeng, som ga tiendeplass på tabellen, og de beholdt plassen i 2.-divisjon.Altomfotball.no - PostNord-ligaen, avd. 2 2017, besøkt 21. oktober 2017. Også 2018-sesongen i PostNord-ligaen startet med svake resultater, og etter 16 kamper lå de nest nederst på tabellen med 10 poeng.Norges Fotballforbund - PostNord-ligaen avd 1 2018 - Tabell (arkivert), besøkt 23. august 2018. Den 1. september 2018 besluttet styret i klubben å erstatte Frode Lafton med Tor Thodesen som hovedtrener.Ringerikes Blad - Frode Lafton ut – Tor Thodesen inn, besøkt 2. september 2018. De avsluttet sesongen med tre seire, men endte nest sist i 2.-divisjon avdeling 1, og rykket med til 3. divisjon fotball for menn 2019 (nivå 4 i norsk seriefotball).

I november 2018, i forkant av 2019-sesongen i Norsk Tipping-ligaen, signerte HBK Luke Torjussen som ny hovedtrener.Ringerikes Blad - Han er HBKs nye hovedtrener, besøkt 27. april 2019. Sesongen startet med to seire og seks poeng på de tre første kampene.Norges fotballforbund - Norsk Tipping-ligaen avd 6 2019, besøkt 27. april 2019. I cupen 2019 ble HBK slått ut i første runde, der de tapte 0-2 for Mjøndalen. Etter 18 av 26 spilte kamper lå de på sjetteplass med 30 poeng.Norges fotballforbund - Norsk Tipping-ligaen avd 6 2019 - Tabell (arkivert 4. september 2019), besøkt 4. september 2019. De endte til slutt på fjerdeplass i 3. divisjon avdeling 6, med 14 seire på 26 kamper, og 47 poeng totalt.

2020-sesongen ble sterkt påvirket av koronaviruspandemien, og både 3. divisjon og cupen ble avlyst. 3. divisjon 2021 ble gjennomført ved at alle lagene møtte hverandre én gang, og Hønefoss endte på fjerdeplass i avdeling 2. I cupen 2021-22 ble Hønefoss slått ut i første runde, der de tapte for Strømsgodset i juli 2021. I 3. divisjon fotball for menn 2021 endte de på fjerdeplass. Daniel Berg ble lagets og Norsk Tipping-ligaens toppscorer, med 8 mål.Hønefoss BK - Berg klar for et nytt år i Hønefoss BK , besøkt 19. april 2022.

HBK endte på sjuendeplass i 3. divisjon fotball for menn 2022 avdeling 2, og de ble slått ut i første runde i cupen 2022, der de tapte for Strømsgodset. I desember 2022 ansatte klubben Gunnar Halle som hovedtrener og Jan-Remi Dalen som sportssjef og assistenttrener.Hønefoss BK - Gunnar Halle og Jan-Remi Dalen blir «opprykksteam» i HBK , besøkt 6. juni 2023. Dette ga resultater, og etter 14 kamper i 3. divisjon 2023 ledet de tabellen med 14 seire.VG Live - Hønefoss 4-0 Førde, besøkt 3. juli 2023.

 Resultater siden 2002 
 Sesong Serie Avd. Plass K V U T + - P Cup NB!20021. divisjon43018486436582. runde200353016775541553. runde20041230114155254373. runde20054301758524156Semifinale200643015696447513. runde20071030811113452353. runde200853015694733512. runde2009 23016866132563. rundeOpprykk2010Tippeligaen 143076172862274. rundeNedrykk20111. divisjon 13016956128574. rundeOpprykk2012Tippeligaen1330712113042333. runde2013 1630611133447293. rundeNedrykk20141. divisjon1130124143955402. runde2015 163077163552284. rundeNedrykk20162. divisjon232612684935422. runde20172102695123541321. runde20181 132655163867202. rundeNedrykk20193. divisjon642614576740471. runde20202avlyst202124137422818251. runde20222726114115646371. runde2023222624118019731. runde20246 126242011717742. rundeOpprykk20252. divisjon2726133105748421. runde20262            2. runde

 Spillerstall menn 
oppdatert 5. april 2024

 Spillerstall kvinner 
oppdatert 21. januar 2025

 11px|lenke=Lagkaptein

 Meritter menn 
 4.-plass i 1. divisjon (2002, 2005 og 2006)
 Semifinale i cupen (2005)
 2.-plass i 1. divisjon (2009)
 1.-plass i 1. divisjon (2011)

 Meritter kvinner 

 1. plass 4. divisjon (2015)
 1. plass 3. divisjon (2016)
 1. plass 2. divisjon (2017), tapte i kvalifisering
 1. plass 2. divisjon (2018), opprykk
2. plass 1. divisjon (2019)
4. plass 1. divisjon (2020)

Fosseberget supporterklubb
Fosseberget er en uavhengig supporterforening tilknyttet fotballaget Hønefoss Ballklubb. Fosseberget ble offisielt stiftet i 2002.

Skøyter
IF Liv var i sin tid arrangør av flere NM i hurtigløp på skøyter.
 Allround-NM på skøyter 1960 for herrer
 Allround-NM på skøyter 1936 for damer
 Allround-NM på skøyter 1951 for damer
 Allround-NM på skøyter 1970 for damer (dette inkluderte også Junior-NM allround for damer)

IF Liv/Fossekallen var også i sin tid arrangør av flere NM i hurtigløp på skøyter.
 Sprint-NM på skøyter 1992
 Stafett-NM på skøyter 1992
 Allround-NM på skøyter 1995

Kjente skøyteløpere
Randi Thorvaldsen

Se også :Kategori:Skøyteløpere for Idrettsforeningen Liv

 Referanser 

 Litteratur 

 Eksterne lenker 

 Fosseberget – Supporterklubb 
 AKA Arena - Nordic Stadiums


Kategori:Fotballag i Buskerud
Kategori:Fotballag etablert i 1895
Kategori:Hønefoss
Kategori:Sport i Ringerike